OpenLLM-France/wikimedia huggingface dataset:
# Jordi Font i Rodon

Jordi Font i Rodon (Tarragona, 10 d'agost de 1924 - Sant Cugat, 26 de juliol de 2024) fou un psiquiatre i religiós català.

## Biografia

Membre de la Companyia de Jesús, el 1949 es llicencià en medicina i cirurgia a la Universitat de Barcelona, on s'especialitzà en oftalmologia i psiquiatria, el 1956 en filosofia i el 1962 en teologia a Frankfurt del Main.
Del 1964 al 1982 fou professor a l'Escola Professional de Psiquiatria de la Facultat de Medicina de la Universitat de Barcelona i del 1965 al 1987 director del departament de psiquiatria i salut mental de l'Hospital Sant Pere Claver. També fou cofundador de la Fundació Vidal i Barraquer el 1964. És autor de la definició de salut mental recollida en la ponència Funció social de la medicina, en el X Congrés de Metges i Biòlegs de Llengua Catalana de 1976. Entén la recerca com una eina per alleugerir el sofriment humà des d'una dedicació constant.

## Obres

* Mente humana y experiencia religiosa (1991)
* Religió, psicopatologia i salut mental (1999)
* Espiritualitat i salut mental (2006)
* El malestar en les societats del benestar (1999)

## Premis i reconeixements

* 1989 - Premi Jordi Gol a la Trajectòria professional i humana, concedit per l'Acadèmia de Ciències Mèdiques de Catalunya i Balears
* 2004 - Medalla Narcís Monturiol pel progrés científic i tecnològic
* 2003 - Creu de Sant Jordi

## Referències

* ↑ «Mor el jesuïta i psiquiatre Jordi Font i Rodon». Catalunya Religió, 27-07-2024 [Consulta: 29 juliol 2024].
* ↑ «Jordi Font i Rodon». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Entrevista a Jordi Font a "Temas de Psicoanálisis"
* Publicacions de Jordi Font Arxivat 2013-10-04 a Wayback Machine. a la Fundació Joan Maragall
# Epigonus elegans

Epigonus elegans és una espècie de peix pertanyent a la família dels epigònids.

## Descripció

* Pot arribar a fer 15,3 cm de llargària màxima.
* 7 espines i 9 radis tous a l'aleta dorsal.
* Opercle amb espina.
* Les aletes pèlviques arriben gairebé a la meitat de la longitud ventroanal o més enllà encara.

## Hàbitat

És un peix marí, mesobentònic-pelàgic i batidemersal que viu entre 230 i 500 m de fondària sobre el fons marí principalment.

## Distribució geogràfica

Es troba al Pacífic sud-oriental.

## Observacions

És inofensiu per als humans i la seua esperança de vida és de 8 anys.

## Referències

* ↑ Rafinesque C. S., 1810. Indice d'ittiologia siciliana; ossia, catalogo metodico dei nomi latini, italiani, e siciliani dei pesci, che si rinvengono in Sicilia disposti secondo un metodo naturale e seguito da un appendice che contiene la descrizione de alcuni nuovi pesci sicilian. Messina. Indice Ittiol. Sicil. . 1-70.
* ↑ uBio (anglès)
* ↑ Parin, N. V. & Abràmov, A. A., 1986. Materials for a revision of the genus Epigonus Rafinesque (Perciformes, Epigonidae): species from the submarine ridges of the southern East Pacific and preliminary review of the "Epigonus robustus species-group.". Trudy Instituta okeanologii im. P.P. Shirshova = Transactions of the P.P. Shirshov Institute of Oceanology v. 121: 173-194.
* ↑ The Taxonomicon (anglès)
* 1 2 3 4 FishBase (anglès)
* ↑ Abràmov, A.A., 1991. Age and growth of two species of bigeyes, Epigonus angustifrons and E. elegans, from the Indian and Pacific Oceans. J. Ichthyol. 31(2):125-131.
* ↑ Abràmov, A.A., 1992. Species composition and distribution of Epigonus (Epigonidae) in the world ocean. J. Ichthyol. 32(5):94-108.
* ↑ Anònim, 2002. Fish collection of the Laboratory of Oceanic Ichthyofauna, P.P.Shirshov Institute of Oceanology. Laboratory of Oceanic Ichthyofauna, P.P.Shirshov Institute of Oceanology, Russian Academy of Sciences. 36, Nakhimovskyi Prospect, 117851, Moscou, Rússia.
* ↑ Abràmov, A.A., 1992.
* ↑ Abràmov, A.A. i H.Y. Liskaya, 1989. On the feeding of Epigonus elegans in the region of the Nazca ridge. J. Ichthyol. 29(2):138-143.
* ↑ Golovan, A.A. i N.P. Pakhorukov, 1987. Distribution and behavior of fishes on the Naska and Sala y Gómez submarine ranges. J. Ichthyol. 27(4):71-78.
* ↑ Parin, N.V., A.N. Mironov i K.N. Nesis, 1997. Biology of the Nazca and Sala-y-Gómez submarine ridges, an outpost of the Indo-West Pacific fauna in the Eastern Pacific ocean: composition and distribution of the fauna, its community and history. Adv. Mar. Biol. 32:145-242.
* ↑ Abràmov, A.A., 1991.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Coll de Juell (Fillols)

El Coll de Juell, o del Juell, és una collada dels contraforts nord-orientals del Massís del Canigó, a 897,5 metres d'altitud, en el límit dels termes comunals de Fillols i de Vernet, tots dos a la comarca del Conflent, de la Catalunya del Nord.
Està situat a la zona central - sud del terme de Fillols, i al central - nord del de Vernet. És al sud del poble de Fillols i a l'est del de Vernet.

## Referències

* ↑ El Coll de Juell en els ortofotomapes de l'IGN
# Scott Hastings

Scott Hastings (Edimburg, 4 de desembre de 1964) és un ex-jugador de rugbi i periodista escocès.
Hastings va disputar 65 partits amb Escòcia entre el 1986 i el 1997. Scott és el germà més jove de Gavin Hastings; junts van debutar amb la selecció el 17 de gener de 1986 contra França. Quan es va retirar era el jugador escocès amb més partits fins llavors. També fou dues vegades membre dels British Lions, el 1989 a Austràlia i el 1993 a Nova Zelanda, on va acabar amb un pòmul destrossat i no va poder jugar contra els All Blacks.
Tot i que de vegades semblava viure sota l'ombra del seu germà Gavin, Scott Hastings és un dels jugadors més grans de la història del rugbi escocès.
Després de la seva carrera esportiva, Scott s'ha dedicat al periodisme; ha estat presentador convidat al programa de la STV The Hour en algunes ocasions; el primer cop el novembre de 2009, juntament amb Michelle McManus.
Fou co-comentarista per la cobertura d'ITV del Copa del Món de 2011. El 10 de juliol de 2014 va debutar com a comentarista polític al programa Question Time de la BBC.

## Referències

* Bath, Richard (ed.) The Complete Book of Rugby (Seven Oaks Ltd, 1997 ISBN 1-86200-013-1)
* ↑ Bath, p139-140
* ↑ «BBC's Question Time panel in Inverness 'a UK first'». BBC News.

## Enllaços externs

* Scott Hastings a Sporting Heroes
* Scott Hastings - tribut al The Scotsman
# Hälsingland

Hälsingland és una província històrica de l'est de Suècia i és un ducat de la Casa Reial de Suècia. La província és muntanyosa i rocosa, inclinada cap a la costa del mar Bàltic. La part més alta és al nord. Les dues muntanyes més altes són una de 530 metres d'altitud al nord de la província, i una altra de 600 metres d'altitud al sud. El 85% de la superfície terrestre és plena de boscos. Hälsingland és plena de torrents i rius, com el Ljusnan. No hi ha terres gaire fèrtils, a causa de la zona plena d'estanys i roques volcàniques.
El golf de Bòtnia, conegut com "la Costa Alta", ha estat declarat per la UNESCO com a Patrimoni de la Humanitat.

## Economia

Hälsingland és industrial i es dedica principalment a la fusta.

## Història

En temps dels vikings, la província de Hälsingland començà a ser famosa, gràcies a l'antic poema anglès, Widsith, escrit entre els segles ix i x i el que menciona aquesta àrea. El 1070, Adam de Bremen fa referència d'aquest lloc. Els Helsings, com els coneix als habitants d'aquesta província, parlen un dialecte suec molt antic i peculiar. Al segle xiii molts helsings emigraren de la província per traslladar-se al sud, cap a Finlandia. En 1550 el rei Gustau I de Suècia (dinastia Vasa o Wasa) fundà poblacions en la província. El 1812 Hèlsinki (pels helsings que hi vivien) es convertí en la capital del país.
En 1721 les tropes russes arrasaren la província.

## Ducat de Hälsingland

Des de l'època dels Wasa (1772), diversos membres de la família reial sueca han unit el ducat al seu nom. L'actual cap del ducat de Hälsingland, és la princesa Magdalena de Suècia, filla petita dels sobirans suecs.

## Vegeu també

* Granges decorades de Hälsingland
# J.D. (Scrubs)

Dr Jonathan Michael Dorian`(més conegut com a " JD") és un personatge fictici interpretat per Zach Braff a la sèrie de televisió nord-americana de comèdia i drama Scrubs. És el narrador i personatge principal de la sèrie, podent ser considerat com el protagonista.
Ha aparegut en tots els episodis de la sèrie fins al seu terme, excepte en "My Full Moon" i en "My Absence" on només s'escolta la seva veu.

## Origen del personatge

El nom de J.D. està basat en el Dr Jonathan Doris, un amic d'escola de Bill Lawrence, creador de la sèrie. Doris, serveix com a supervisor mèdic en els guions del xou. Durant els 7 anys de la sèrie, la personalitat de JD no és molt explorada, excepte quan es relaciona amb el seu amic Turk. Per a l'última temporada, Bill finalment va mostrar a un Dorian una mica més madur, ja que segons va declarar, era el que els admiradors volien. En l'últim episodi de la sèrie anomenat "My Finale", abandona l'hospital Sacred Heart recordant a totes les persones que el van ajudar en la seva formació, i també imaginant el seu futur amb molta esperança.

## Història

J.D. és el narrador de tots els capítols de la sèrie (excepte en 5 episodis). J.D. també ha mantingut relacions amb Elliot, un amor gairebé impossible, del que després es va penedir, Jordan, l'esposa del Dr Cox, Danni, la germana de Jordan i Kylie. Recentment, va celebrar el seu 30è aniversari. Pare d'un fill, que ha tingut amb la doctora Kim Briggs, anomenat Sam en honor del seu difunt pare.

## Referències

* ↑ Biller, Jennifer, et al. "Tube Talk - Scrubs' Zach Braff and Bill Lawrence interview". Edited transcript of a conference call interview. October 23, 2007. Accessed August 28, 2011.
* ↑ "More On "Scrubs" From The Zach Braff - Bill Lawrence Interview Arxivat 2009-05-09 a Wayback Machine.".
* ↑ «My Transition». . Scrubs (NBC), Temporada:5 , episodi:24, 16-05-2006. « »
# Jordi Torras

Jordi Torras és el nom dels següents personatges:
* Jordi Torras i Badosa (1980), jugador de futbol sala català
* Jordi Torras i Comamala (1922-1999), actor, crític i historiador cinematogràfic català
# Estació de Pont d'Esplugues

Mapa TramBaix T1, T2 i T3 :
Mapa Metro Línia 3 :
Pont d'Esplugues és una estació de les línies T1, T2 i T3 de la xarxa del Trambaix situada sobre l'avinguda de Cornellà, a l'alçada del pont d'Esplugues, a Esplugues de Llobregat i es va inaugurar el 3 d'abril de 2004 amb l'obertura del Trambaix.
Està en projecte el perllongament de la línia 3 del Metro de Barcelona amb el nom d'Esplugues Centre. S'ubicarà a la Plaça de l'Ajuntament (Plaça de Santa Magdalena), sota el carrer de Laureà Miró. L'estació tindrà dos accessos. Disposarà d'escales mecàniques i ascensors.

## Serveis ferroviaris

| Procedència/Destinació | < | > | Procedència/Destinació |
| Trambaix |||||
| Francesc Macià | Can Clota | La Sardana | Bon Viatge |
| Francesc Macià | Can Clota | La Sardana | Llevant - les Planes |
| Francesc Macià | Can Clota | La Sardana | Sant Feliu | Consell Comarcal |
| Projectat |||||
| | Can Clota | Pou d'en Fèlix | Sant Feliu - Consell Comarcal |
| Metro de Barcelona |||||
| Projectat |||||
| Sant Feliu | Sant Just Centre | Finestrelles | Sant Joan de Déu | Trinitat Vella |

## Vegeu també

* Llista d'estacions de tramvia de la regió metropolitana de Barcelona
* Xarxa ferroviària de Catalunya
# Scott Ian

Scott Ian (Jamaica, 31 de desembre de 1963), és un músic estatunidenc, conegut per ser guitarra rítmica en el grup de heavy metal i thrash metal, Anthrax. Ian és creador el grup de crossover thrash, Stormtroopers of Death. Ha estat present en el The Rock Show de la VH1 i ha aparegut en sèrie de I Love the..., Heavy: The Story of Metal i SuperGroup de la VH1. L'Ian es manté com l'únic membre constant del grup Anthrax, sent l'únic que hi ha sigut des dels inicis.

## Grups

* Anthrax
* Stormtroopers of Death
* Damnocracy
* Pearl

## Discografia
### amb Stormtroopers of Death

| Data | Títol | Segell |
| Desembre de 1985 | Speak English or Die | Megaforce Records |
| 24 d'octubre de 1992 | Live at Budokan | Megaforce Records |
| 22 de maig de 1999 | Bigger than the Devil | Nuclear Blast Records |
| 21 d'agost de 2007 | Rise Of The Infidels | Megaforce Records |

### Stormtroopers of Death Videos

| Data | Títol | Segell |
| 23 de gener de 2001 | Kill Yourself: The Movie (DVD or VHS) | Nuclear Blast Records |
| 25 de setembre de 2001 | Speak English or Live (DVD) | Nuclear Blast Records |
| 26 de juliol de 2005 | 20 Years of Dysfunction | Nuclear Blast Records |

### Col·laboracions

* Amb Public Enemy durant la gira Rock the Bells 2007.

### Televisió

* Married... with Children 1992
* NewsRadio (as himself)
* VH1's Rock Show (as host) 1999-2002
* VH1's Hip-Hop Honors- performer along with Anthrax & Public Enemy for "Bring Tha Noise".
* VH1's Supergroup 2006
* VH1's "I Love The..." series specials
* VH1's "40 Greatest Metal Songs"
* VH1's "100 Most Metal Moments"
* VH1's "50 Least Metal moments"
* VH1's Rock Honors Kiss. Performers: Rob Zombie (Rob Zombie, White Zombie), Scott Ian, Gilby Clarke (ex-Guns N' Roses, The Starfuckers, Rock Star Supernova), Slash (ex-Guns N' Roses, Velvet Revolver), Ace Frehley (Kiss), Tommy Lee (Mötley Crüe, Rock Star Supernova).
* VH1 Classic's "Rock 'n Roll Celebrity Poker Tournament" - Scott won the tournament and played against Sully Erna, Vinnie Paul, Dusty Hill and Ace Frehley.
* NBC's Celebrity Apprentice

## Guitarres

* Washburn SI75TI
* Washburn WV540VASI
* Washburn WV40VASI
* Washburn SI60MW
* Washburn SI61G
* Jackson JJ-1
* Jackson JJ-2
* Jackson Custom made 5 String
* Seymour Duncan El Diablo/Scott Ian custom shop pickups
* DR Strings ..010-.052
* DR Strings .018-.056 (for JJ-5)
* Dunlop Tortex .88mm Picks
* ESP M-100FM

### Efectes

* BBE 462 Sonic Maximizer
* DigiTech WH-2 Whammy Pedal
* DigiTech Black 13
* DigiTech XMC Chorus pedal
* Korg DTR-1 Tuner
* Rocktron HUSH IIC
* Samson UHF Synth 6 Wireless

### Amplificadors

* Randall V2 400 Watt Heads
* Randall V-Max Heads
* Randall XL 4x12 Cabs
* Randall XL 2x12 and 1x15 Cabs
# Härnösand

Härnösand és la capital de la Comtat de Västernorrland, al nord de Suècia, província històrica d'Ångermanland. Està situada a la costa del golf de Bòtnia, a la mar Bàltica. Fou fundada el 1585 per Joan III de Suècia. El 2010, la ciutat tenia 17.556 habitants.
# Jordi Torras i Comamala

Jordi Torras i Comamala (Barcelona, 11 de juny de 1922 - 12 de gener de 1999) va ser un actor, crític i historiador cinematogràfic català.
Es llicencià en farmàcia però es formà com a actor a l'Agrupació Dramàtica de Barcelona. Participà en el teatre professional com a component de diverses companyies, entre les quals el Teatre Lliure, el Talleret de Salt i el Teatre Nacional de Catalunya.
Ha fet de crític cinematogràfic a Ràdio Nacional d'Espanya a Catalunya, en un programa que dirigia Joaquín Soler Serrano, on el 1956 fundà, amb Esteve Bassols Montserrat, els premis Sant Jordi de cinematografia. Va fer d'actor de cinema, va promoure sessions de cinefòrum i publicà articles a La Vanguardia i estudis periodístics sobre cinematografia. També va fer teatre i sèries de televisió a TVE-Catalunya i a TVC com Laberint d'ombres (1998). El 1989 fou guardonat amb el premi extraordinari de cinematografia de la Generalitat, i el 1995 va rebre la Creu de Sant Jordi.

## Filmografia

* Bilbao (1978) de Bigas Luna
* Companys, procés a Catalunya (1979) de Josep Maria Forn i Costa, en el paper del fiscal Enrique de Querol Duran
* L'home de neó (1988) d'Albert Abril
* La febre d'or (1992) de Gonzalo Herralde
* El pájaro de la felicidad (1993) de Pilar Miró

## Llibres

* Viajes sentimentales por los cines de Barcelona (1965)
* Història dels cinemes de Gràcia (1999)
* Somnis de reestrena (1999)

## Referències

* ↑ La Vanguardia. Nota necrològica
* ↑ «Jordi Torras i Comamala». Gran Enciclopèdia Catalana. Barcelona: Grup Enciclopèdia Catalana.
# Estanislau Mateu

Estanislau Mateu és el nom dels següents personatges:
* Estanislau Mateu i Mas (Tarragona, 1853 – Reus, 1911) va ser director de cor, pianista i compositor
* Estanislau Mateu Valls (Barcelona, 1877 - Reus, 1973), director de cor, pianista i compositor, fill de l'anterior
# Dècada del 1070

La dècada del 1070 comprèn el període que va des de l'1 de gener del 1070 fins al 31 de desembre del 1079.

## Esdeveniments

* 1071: batalla de Mantziciert
* Reforma gregoriana
* Revolta dels comtes a Anglaterra

## Personatges destacats

* Anselm de Canterbury
* Omar Khayyam
* Gregori VII
* Rodrigo Díaz de Vivar
# Scott Glosserman

Scott Glosserman (Bethesda, 21 de novembre de 1976) és un director, guionista i productor de cinema estatunidenc. Després de graduar-se va treballar durant un temps en una agència a Beverly Hills. Va debutar com a director el 2006 amb l'atípic terror Behind the Mask: The Rise of Leslie Vernon, a mig camí entre el cinema i el documental, narra els fets d'un aspirant a assassí en sèrie que vol emular les gestes dels assassins més famosos del cinema slasher. Per la pel·lícula va guanyar diversos premis en festivals com el FanTasia, el Gen Art Film Festival i el Premi Carnet Jove al XXXIX Festival Internacional de Cinema Fantàstic de Catalunya
El 2010 va dirigir el documental Truth in Numbers? Everything, According to Wikipedia, que relata el fenomen global de la Viquipèdia.

## Filmografia

| Any | Pel·lícula | paper |
| 2001 | No Escape: Prison Rape | Productor associat |
| 2006 | Behind the Mask: The Rise of Leslie Vernon | Director |
| 2010 | Truth in Numbers? Everything, According to Wikipedia | Director |
| 2011 | The Truth Below | Director |

## Premis i nominacions

| Any | Premi | Organització | Treball | Categoria | Resultat |
| 2006 | Millor pel·lícula europea/Nord-sud americana | FanTasia | Behind the Mask: The Rise of Leslie Vernon | Premi d'Or | Guanyador |
| 2006 | Prem,i L’Écran Fantastique | FanTasia | Behind the Mask: The Rise of Leslie Vernon | Premi d'Or | Guanyador |
| 2006 | Premi Séquences | Séquences magazine | Behind the Mask: The Rise of Leslie Vernon | Premi del jurat | Guanyador |
| 2006 | Premi del Públic | Gen Art | Behind the Mask: The Rise of Leslie Vernon | Gen Art Film Festival | Guanyador |
| 2006 | Carnet Jove - menció especial | Festival de Sitges | Behind the Mask: The Rise of Leslie Vernon | Midnight X-Treme | Guanyador |
| 2006 | Premi del públic a la millor pel·lícula | Festival de cinema After Dark de Toronto | Behind the Mask: The Rise of Leslie Vernon | Millor pel·lícula | Guanyador |

## Referències

* ↑ El polémico palmarés de la 39 edición del Festival de Sitges, espinof.com, 15 d'octubre de 2006
* 1 2 3 Brown, Todd «Fantasia Winners Announced». Twitch. twitchfilm.com, July 25, 2006 [Consulta: November 10, 2010].
* ↑ Brooks, Brian «indieWIRE INTERVIEW: "Behind the Mask: The Rise of Leslie Vernon" Director Scott Glosserman». indieWIRE. www.indiewire.com, March 21, 2007 [Consulta: November 10, 2010].
* ↑ «Behind the Mask: The Rise of Leslie Vernon». Sitges Film Festival. sitgesfilmfestival.com [Consulta: November 10, 2010].
* ↑ Brown, Todd «Toronto After Dark Award Winners Announced!». Twitch. twitchfilm.net, October 27, 2006 [Consulta: November 10, 2010]. Arxivat de juliol 21, 2011, a Wayback Machine.
# Jinari

Jinari és un riu de Meghalaya i Assam, Índia. Neix a les muntanyes Garo i corre cap al districte de Goalpara, a l'estat d'Assam, que creua, fins a arribar al Brahmaputra al que desaigua a pocs quilòmetres abans de la ciutat de Goalpara.
És navegable per bots de fins a 2 tones.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885. , article Jinjiram
# José María de Mena Álvarez

José María de Mena Álvarez (Villarcayo, província de Burgos, 1936) és un jurista espanyol, fill d'un fiscal i net d'un magistrat.

## Biografia

Llicenciat en dret, fou professor de dret penal a la Universitat de La Laguna i després a la Universitat de Barcelona. Entre 1964 i 1967 fou fiscal a Santa Cruz de Tenerife, on després de demanar penes de presó per a uns empresaris per causa de la mort de 14 treballadors en accident laboral fou traslladat forçosament a Barcelona. Poc després es va afiliar al PSUC, raó per la qual el 1972 fou desterrat a Lleida. El 1975 va tornar a Barcelona i es va donar de baixa del PSUC. Ha sigut un dels fundadors de l'associació Unió Progressista de Fiscals.
El 1984 es va fer càrrec, amb Carlos Jiménez Villarejo, de la querella contra Banca Catalana, que finalment fou arxivada. També participà en els casos Planasdemunt (1994), Bertran de Caralt, Casinos, Estevill o De la Rosa. El 1996 fou nomenat fiscal en cap de la Fiscalia del Tribunal Superior de Justícia de Catalunya en substitució de Carlos Jiménez Villarejo, càrrec que ocuparà fins a la seva jubilació el 2006. Des del seu càrrec destacà per enfrontar-se al Fiscal General de l'Estat, Jesús Cardenal, en negar-se a repatriar als menors d'edat estrangers indocumentats i a denunciar les concentracions davant del Partit Popular la nit abans de les eleccions generals espanyoles de 2004. També va donar suport al jutge de l'Audiència Nacional Baltasar Garzón quan fou denunciat a causa de la investigació oberta sobre les fosses del franquisme.
Des d'aleshores ha passat a presidir l'Associació Catalana de Juristes Demòcrates (ACJD). El 2010 fou guardonat amb la Creu de Sant Jordi. Ha escrit el llibre De oficio, fiscal (2010).
L'octubre de 2012 signà, juntament amb un centenar de professionals, un manifest a favor del federalisme espanyol i en contra la independència de Catalunya i el 2015, un manifest de suport a Barcelona en Comú.

## Referències

* ↑ Mena rechaza repatriar a los menores extranjeros a los que sus padres impulsan a emigrar, El País, 12 de desembre de 2003
* ↑ Mena desobedecerá a Cardenal y no denunciará al juez las concentraciones ante las sedes del PP, El País, 24 de març de 2004
* ↑ DIALOGOS › JOSE MARIA MENA ALVAREZ, EX FISCAL ESPAñOL, EN DEFENSA DEL JUEZ QUE ORDENO INVESTIGAR LAS ATROCIDADES DE FRANCO. la Comunitat d'El País, 8 de juliol de 2010
* ↑ Serra, Joan «Colau exhibeix el suport de 300 personalitats per fer de Barcelona l'inici del "canvi"». Ara, 19-05-2015.
* ↑ «Un centenar de professionals d'esquerres signen pel federalisme i contra la independència». Vilaweb.cat, 17-10-2012. [Consulta: 17 octubre 2012].

## Enllaços externs

* La reforma del Gobierno ha hundido el barco de la fiscalía, entrevista a José María de Mena a El País, 26 d'octubre de 2003.
* Elogios para un fiscal querido y temido a El País, 3 de desembre de 2006